થોડા દિવસો અગાઉ પારસી હોસ્પિટલના સામેના વાજપાઈ ગાર્ડનવાળા રસ્તા પર જોખમી સ્ટંટ કરતા એક યુવાનનો વિડિયો સોશ્યલ મીડિયામાં વાયરલ થયો હતો. જેને ગંભીરતાથી લઈ ટાઉન પોલીસે એ યુવાનની તપાસ કરી હતી અને શનિવારે તાપી જીલ્લાના વાલોડના એઝાઝને ઝડપી પાડયો હતો. સ્ટંટમેન એઝાઝ ઝડપાયા બાદ પોલીસે શહેરના અન્ય યુવાનોમાં દાખલો બેસાડવા અને જોખમી સ્ટંટ કરતા અને ધૂમ સ્ટાઈલે બાઈક ચલાવનારા કોઈને પણ બક્ષવામાં ન આવશે એવા સંદેશ સાથે આરોપી યુવાનને દોરડા વડે બાંધી વાજપાઈ ગાર્ડનવાળા રસ્તા પર એનું સરઘસ કાઢ્યું હતું.